Տղամարդիկ հասկացան, որ նա ուզում էր փոխել խոսակցության նյութը, և հարգեցին նրա ցանկությունը։ Ճաշից հետո երիտասարդ կինը թեյ մատուցեց։ Քերիմը ծխախոտ փաթաթեց և տվեց Վարդանին։ Հալիդեն այն վառեց ճրագի կրակից։ Վաղուց էր, ինչ նա չէր ծխել, և առաջին անգամ ծուխը ներս քաշելով, հազաց, երկրորդ անգամ գլուխը պտտվեց, իսկ երրորդ անգամ հոգին երանությամբ լցվեց։ Նա նայում էր սպիտակ պատերին, որոնց վրա պարում էին ստվերները, և իր փրկիչներին, որոնք ժպտում էին իրեն, և նա զգաց, որ ինքը կարող էր նրանց վստահել։